تورکیه‌نین باش ناظیری بینالی ییلدیریم مولدوی باش ناظیری پاول فیلیپین دعوتی ایله صاباح مولدوا-یا سفر ائده‌جک.
تورکیه باش ناظیرلیک مطبوعات مرکزین‌دن وئریلن معلوماتا گؤره، تورکیه‌نین باش ناظیری بینالی ییلدیریم مولدوا باش ناظیری پاول فیلیپ-ین دعوتیله 5-6 می تاریخ‌لرینده مولدوا-یا رسمی سفر ائده‌جک.
تورکیه‌دن بو اؤلکه‌یه باش ناظیر سویه‌سینده ایلک دفعه حیاتا کئچیریله‌جک سفرده ایکی اؤلکه آراسیندا دیپلوماتیک علاقه‌لرین یارادیلماسی‌نین 25-جی ایلدؤنومونده مولدوی ایله امکداش‌لیق ایمکان‌لاری‌نین موذاکیره‌سی و موختلیف ساحه لرده موقاویله‌لرین باغلانماسی گؤزلنیلیر.
ییل‌دیریم کیشیناو-ده مولدوی پرزیدنتی ایگور دودون، باش ناظر پاول فیلیپ، پارلامئنت صدری آندریان جاندو ایله گؤروشه‌جک. ییلدیریم مولدوی-یالی همکاری ایله برابر تورکیه و مولدوا ایش چئوره‌لری‌نین بیر آرایا گلجیی تورکیه-مولدوی ایش فورومونا دا قاتیلا‌جاق.
تورکیه‌نین باش ناظیری مولدوی ایله تورکیه آراسیندا دوستلوق کؤرپوسو اولان قاقاوزیایا گئده‌جک، 4-جو دونیا قاقاوز کنگره سینده چیخیش ائده‌جک.
باش ناظیر ییل‌دیریم سفری چرچیوه‌سینده تورکیه‌نین کیشیناو سفیرلیگی‌نین یئنی بیناسی‌نین، تورکیه قوروم و ایش آدام‌لاری‌نین دستکی ایله مولدوی-ده کی بعضی لاییحه‌لری‌نین ده آچیلیشیندا ایشتیراک ائده‌جک.
